open-index/open-wikipedia-markdown huggingface dataset:
Ralph Ellison

**Ralph Waldo Ellison** (1 Maart 1914 – 16 April 1994) was 'n Amerikaanse romanskrywer, literêre kritikus en geleerde.

Ellison is die beste bekend vir sy roman Invisible Man. Dit het in 1953 die nasionale boektoekenning verower. Hy het ook Shadow and Act (1964)— 'n versameling politiese, maatskaplike en kritiese essays, en Going to the Territory (1986) geskryf. 

Vir The New York Times plaas die beste van hierdie essays—bykomend tot die roman—hom "tussen die gode van Amerika se letterkundige Parnassus."

'n Roman getiteld Juneteenth is postuum gepubliseer nadat dit uit lywige notas wat hy na sy dood agtergelaat het saamgestel is.

## Bibliografie
* *Invisible Man* (Random House, 1952). 
* *Flying Home and Other Stories* (Random House, 1996). ; sluit die kortverhaal "A Party Down at the Square" in
* *Juneteenth* (Random House, 1999). 
* *Three Days Before the Shooting...* (Modern Library, 2010). 

### Essaybundels
* *Shadow and Act* (Random House, 1964). 
* *Going to the Territory* (Random House, 1986). 
* *The Collected Essays of Ralph Ellison* (Modern Library, 1995). 
* ''Living with Music: Ralph Ellison's Jazz Writings* (Modern Library, 2002). 

### Briewe
* *Trading Twelves: The Selected Letters of Ralph Ellison and Albert Murray'' (Modern Library, 2000). 

## Verwysings 
## Eksterne skakels
Jubal

**Jubal** is die seun van die Kainiet Lameg en Ada sy vrou.

In die Bybel word genoem dat sy ouer broer Jabal is. Jubal was die vader van almal wat op siters en fluite speel dws. hy was die eerste om die musiekkuns te beoefen.

## Verwysings in die Bybel 
Genesis 4: 21

## Literatuur 
* Die Bybel (1953-Vertaling)
*Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Dorkas

**Dorkas** (Hebreeus "hert" of "takbokooi", in Aramees "Tabita") was ´n Christen in Joppe wat baie liefdadigheid aan die armes bewys het.

Nadat sy gesterf het is sy deur die apostel Petrus uit die dood opgewek.

## Verwysings in die Bybel 
* Handelinge 9: 36 ev

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Doëg

**Doëg** was ´n Edomiet wat koning Saul as opsigter oor sy veewagters aangestel het.

Hy was in Nob, "opgesluit voor die aangesig van die Here", toe die priester Ahimeleg die toonbrode en swaard van Goliat vir Dawid gegee het. Hy het dit toe aan koning Saul meegedeel en toe op bevel van Saul die 85 priesters vermoor. Hy het toe ook in opdrag van koning Saul die stad Nob "met die skerpte van die swaard geslaan". 

## Verwysings in die Bybel 
1 Samuel 21: 7, 1 Samuel 22: 6-23, Psalms 52

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Dinhaba

**Dinhaba** is die stad van Bela, ´n Edomitiese koning.

Die ligging van die stad is vandag onbekend.

## Verwysings in die Bybel 
Genesis 36: 32

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Dina (Bybel)

duimnael|Die ontvoering van Dinah, uitgebeeld deur James Tissot.
**Dina** was die dogter van Jakob en Lea.

Sy is onteer deur Sigem, die seun van die Hewitiese koning Hemor. Haar broers Simeon en Levi het wraak geneem deur die stad van Sigem te oorval, al die mans dood te maak en die vroue, kinders en vee te roof.

## Bronnelys 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

; Verwysings in die Bybel
* Genesis 30: 21, Genesis 34
Dok

**Dok** was ´n klein vesting naby die stad Jerigo.

Die Makkabeër Simon die Weldoener is deur sy skoonseun Ptolemeus na ´n maaltyd daarheen genooi en is daar vermoor.

Die fontein "Ain ed-Dok" herinner vandag nog aan hierdie vesting.

## Verwysings in die Bybel 
1 Makkabeërs 16: 5

## Literatuur 
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Dionisius

**Dionisius** was een van die lede van die Areopagos in Athene wat op die prediking van Paulus tot bekering gekom het. 

Die geskrifte wat op die naam van "Dionisius, die Areopagiet" betrekking het, hou geen verband met die Dionisius van Handelinge 17 nie, en is tewens uit die 5de of 6de eeu n.C. afkomstig.

## Verwysings in die Bybel 
Handelinge 17: 34

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Chuck Grassley

duimnael|Chuck Grassley

**Charles Ernest Grassley** (gebore 17 September 1933) is 'n Amerikaanse politikus wat tans dien as die Pro tempore President van die Senaat van die Verenigde State van Amerika, en die senior Verenigde State Senator van Iowa. Hy dien tans sy sewende termyn in die Senaat uit, en was eerste verkies gedurende 1980. 

Grassley is 'n lid van die Republikeinse Party (Verenigde State), en het voorheen agt termyne gedien in die Iowa Huis van Verteenwoordigers (1959–1975) en drie termyne in die Verenigde State Huis van Verteenwoordigers (1975–1981). Hy het drie kere gedien op die Verenigde State Komitee op Finansies as Voorsitter van die Verenigde State Komitee op Finansies gedurende periodes waarin die Republikeinse Party die senaatsmeerderheid was. 

Toe Orrin Hatch se termyn geëindig het op 3 Januarie 2019, het Grassley die mees senior Republikein in die Senaat geword en-aangesien die Republikeine die meerderheidsparty is-was hy aangestel as die Pro tempore President van die Senaat van die Verenigde State van Amerika van die 116de Kongres van die Verenigde State van Amerika, wat hom derde maak wat betref die Verenigde State Presidensiële Suksessielyn (na die Vise-President van die Verenigde State van Amerika, Mike Pence en Speaker van die Huis).

Senator Chuck Grassley het onlangs bekendheid verwerf vir die volgende prontuit verklaring, "So I think here’s where we are, the Democrats and you folks in the media, are not concerned about the report. I think the results were not what you expected. And I think you’re finding out that everybody was sold a bunch of snake oil and now the jig’s up.”.  

## Verwysings 
## Notas
Parnassus Trio

Die **Parnassus Trio** is 'n klaviertrio wat in 1982 gestig is deur die pianis Friedemann Rieger, die violis Wolf-Dieter Streicher en die tjellis Michael Gross.

## Werk
Die Parnassus Trio is vernoem na Berg Parnassos, wat bekend is in die Griekse mitologie as 'n heilige berg van die god Apollo en die Korikiaanse nimfe, asook as die tuiste van die muse. 

Slegs 'n paar maande na die stigting van die trio het die drie jong kunstenaars die eerste prys gewen tydens die Kamermusiek-kompetisie in Colmar. Konsertverpligtinge en radio- en CD-opnames vir die plaatetiket *Musikproduktion Dabringhaus & Grimm* het hierop gevolg. Die trio het gou 'n permanente plek in die internasionale konsertprogram oopgespeel. Die trio het hulle daartoe verbind om bykomend tot die standaard repertoire, ook minder bekende of onregverdig-vergete en verwaarloosde werke te speel en op te neem. In 1989 het Chia Chou by die trio aangesluit as die nuwe pianis; en in 2005 het Yu Yamei die viooldeel oorgeneem.

Die trio se volledige opname van Mozart se klaviertrios is hoog aangeprys deur die BBC as 'n definitiewe interpretasie wat moderne instrumente betref. Ewe suksesvol was opnames van al die klaviertrios deur Beethoven, Brahms en Schumann, asook 'n goeie dosyn opnames van ander komponiste. Eerste opnames van werke deur Edouard Lalo, Joseph Rheinberger, Philipp Scharwenka en Woldemar Bargiel het gevolg. Die trio het ook by wyse van hul opvoerings die kamermusiek van Prins Louis Ferdinand van Pruise meer bekend gemaak.

Die trio speel in Europa sowel as in Amerika, waar hul in Oktober 1996 as gaste van die *"Great Performers Series"* in New York se *Lincoln Center* opgetree het. Die trio tree dikwels op as gaste van Duitse uitsaaiers, omrede hul nie huiwer om op innoverende wyse nuwe en onbekende stukke in hul programme te integreer nie. Die trio het op dié wyse al baie meesterstukke laat herleef. In 1999 is die Parnassus Trio aangewys as een van die twee voorste hedendaagse klaviertrios deur die Britse tydskrif *Classic CD*.

In die begin van 2013 was die pianis Chia Chou vervang deur Henri Sigfridsson. Sedert 2016 speel die Parnassus Trio saam met Johann Blanchard, Julia Galić en Michael Gross.

## Notas
Toepolef Tu-155

[duimnael|links|Die alternatiewe Koeznetsof-enjins word aangedryf deur vloeibare [waterstof of vloeibare natuurlike gas (LNG)]]
Die **Toepolef Tu-155** is die eerste eksperimentele vliegtuig ter wêreld wat ontwerp is om met kriogene brandstof (vloeibare waterstof) bedryf te word. Die ontwerp is gebaseer op die Toepolef Tu-154 (CCCP-85035) wat vir die toetse met alternatiewe brandstof aangepas is. Die Toepolef Tu-155 is 'n smalrompvliegtuig met drie enjins. 'n Tweede variant, die Tu-156, is uiteindelik nie gebou nie.
Louis-Claude Daquin

thumb|Louis-Claude Daquin

**Louis-Claude Daquin** (of D'Aquino, d'Aquin, d'Acquin; 4 Julie 1694 – 15 Junie 1772) was 'n Franse komponis van Joodse afkoms, wat musiek geskryf het in die Barok- en Galant-style. Hy was 'n virtuoos orrelis en speler van die klavesimbel.

## Verwysings 
## Notas
Lindsey Graham

thumb|Lindsey Graham

**Lindsey Olin Graham** (gebore op 9 Julie 1955) is 'n Amerikaanse politikus wat tans dien as die senior Senator van Suid-Carolina in die Senaat van die Verenigde State van Amerika. Hy hou die pos al sedert 2003. 

Vanaf 2019 is hy die Voorsitter van die Verenigde State Komitee op die Regbank. Hy is 'n lid van die Republikeinse Party (Verenigde State).   

Graham is 'n boorling van sentraal Suid-Carolina, en het sy *Juris Doctor* graad ontvang van die Regskool van die Universiteit van Suid-Carolina. Die grootste deel van sy aktiewe diens in die Amerikaanse Weermag het vanaf 1982 tot 1988 plaasgevind toe hy diens gedoen het saam met die ''"Judge Advocate General's" (JAG) Korps'' in die Lugmag van die Verenigde State, as 'n prokureur vir die verdediging, en daarna saam met die Lugmag se hoofaanklaer in Europa, wat in Wes-Duitsland gestasioneer was. 

Later het sy hele loopbaan in die Reserwemag van die VSA Lugmag gelyktydig saamgeval met sy kongressionele loopbaan.  Die Brons Ster Medalje is in 2014 aan hom toegeken.

Graham het as 'n prokureur in 'n privaatpraktyk gewerk voordat hy een termyn gedien het in die Suid-Carolina Huis van Verteenwoordigers, vanaf 1993 tot 1995. 

Sy nasionale kongressionele loopbaan het begin toe hy verkies was in die eerste van vier termyne na die Verenigde State Huis van Verteenwoordigers, as verteenwoordiger van Suid-Carolina se 3de kongressionele distrik vanaf  1995 tot 2003. 

In 2002 het Graham die Verenigde State Senaatsverkiesing in Suid-Carolina gewen, nadat die agt-term gevestigde Republikeinse senator, Strom Thurmond, sy aftrede aangekondig het. Hy het 'n tweede termyn gewen in 2008 en 'n derde termyn in 2014.

Graham is 'n afgetrede Kolonel van die Reserwemag van die Amerikaanse Lugmag, en is in die Senaat bekend om sy voorspraak vir 'n sterk nasionale verdedigingsmag en vir sy aggressiewe beleid van ingryping of tussenkoms wat internasionale konflikte betref. 

Graham het tussen Junie en Desember 2015 in sy eerste en enigste presidensiële veldtog deelgeneem, maar het uitgeval voordat die 2016 Republikeinse "primaries" begin het. Hy was 'n uitgesproke kritikus van President Donald Trump se kandidatuurskap, en het nie veel gehou van President Trump se kommentaar oor John McCain nie. Sedert 2017 het Graham egter 'n ommeswaai gemaak, sy standpunte op President Trump verander en 'n stoere ondersteuner van die president geword.    

## Notas 
## Verwysings 
## Eksterne skakels 
* *Lindsey Graham erupts: Kavanaugh hearing an unethical sham* (https://www.youtube.com/watch?v=RTBxPPx62s4)
Interflug

Die ***Interflug Gesellschaft für internationalen Flugverkehr mit beschränkter Haftung*** was die nasionale lugredery van die Duitse Demokratiese Republiek wat ook as sambreelorganisasie vir alle ander staatsgebonde kommersiële lugvaartbedrywighede gedien het, soos byvoorbeeld landboukundige lugvaart, lugveiligheid en die bedryf en bestuur van lughawens. Die onderneming, wat in 1958 gestig is, is in 1991 ná die Duitse hereniging ontbind.

## Eksterne skakels 
;Media
*  *YouTube.com: Von Schönefeld in alle Welt - Zur Geschichte der Interflug*
*  *YouTube.com: DDR mobil - Hoch hinaus mit Interflug*
Francis Pryor

**Francis Manning Marlborough Pryor** (gebore 13 Januarie 1945) is 'n Engelse argeoloog wat spesialiseer in die studie van die Bronstydperk en Ystertydperke in Brittanje.

Hy is die beste bekend om sy ontdekking en uitgrawing van Flag Fen, 'n Bronstydperk Argeologiese terrein naby Peterborough, sowel as vir sy herhaalde verskynings op die Channel 4 televisiereeks *Time Team*.

Hy is gebore uit die Burke Adellike Grondbesitters familie, en het gestudeer by Eton Kollege voordat hy aangegaan het na die studie van argeologie by Trinity Kollege, Cambridge. Hy het saam met sy eerste vrou na Kanada getrek, waar hy vir 'n jaar gewerk het as 'n tegnikus by die Koninklike Ontario Museum voordat hy teruggekeer het na Brittanje.

Hy is nou afgetree van voltydse veld-argeologie, maar verskyn steeds op televisie, skryf boeke en is ook 'n skaapboer.

## Bibliografie
* 
* 
* 
* 
* 
* 
* 
* 
*  ebook
* 
* 
* 
* 
* 
* 
Britain AD - Three part Channel 4 series. 2004.
* 

## Sien ook
* W. G. Hoskins, outeur van *The Making of the English Landscape*

## Verwysings
## Notas
Benny Gantz

**Benjamin (Benny) Gantz**, Hebreeus: בנימין (בני) גנץ , (gebore 9 Junie 1959) is 'n Israelse politikus en voormalige generaal.

Gantz het geskiedenis aan die Tel Aviv-universiteit, politieke wetenskap aan die Universiteit van Haifa, as ook aan die Nasionale Verdediging Universiteit in die Verenigde State studeer. 

Van 1977 tot 2015 het hy in die Israeliese weermag gedien, waarvan van 2011 tot 2015 as die opperbevelvoerder.

In Desember 2018 het hy 'n nuwe party opgerig: Hosen L'Yisrael (*Veerkragtigheid Israel*).

Hy het met die Yesh Atid-party van Yair Lapid en die nuwe Telem-party van Moshe Ya'alon in Februari 2019 die politieke alliansie Kahol Lavan (*Blou en Wit*) gesluit.

Gantz het baie kritiek gehad op die eertydse eerste minister Benjamin Netanyahu van die Likoed-party en wou weer onderhandel met die Palestyne oor 'n vredesooreenkoms.

In die verkiesings vir die 21ste Knesset op 9 April 2019 het Kahol Lavan 35 setels gehaal en het daardeur net so groot geword soos die Likoed-party.

Sedert 30 April 2019 is hy 'n lid van die Knesset en het in 2020 enkele maande as die Knesset se voorsitter gefungeer. Ook was hy die leier van die opposisie gewees.

Gantz was sedert Mei 2020 die minister van Verdediging in die Netanyahu-Gantz-kabinet, wat hy het voortsit in die Bennett-Lapid-kabinet. In hierdie kabinet was hy ook vise-premier. Gantz sou in die Netanyahu-Gantz-kabinet die eerste minister word in November 2021 maar die regering was sedert Desember 2020 demissionêr. 

In die verkiesings vir die 24ste Knesset op 23 Maart 2021 en die 25ste Knesset op 1 November 2022 het Kahol Lavan, wat nog slegs uit die Hosen L'Yisrael-party bestaan, 8 setels behaal.

## Sien ook
* Netanyahu-Gantz-kabinet

## Bronne 
* Benny Gantz, Haaretz
* United Gantz-Lapid party to be called ‘Blue and White’; no women in top 6, The Times of Israel, 21 Februarie 2019
* A brief biography of Benny Gantz, The Jerusalem Post, 10 April 2019
* After impasse of over a year, Netanyahu and Gantz agree to form a government, The Times of Israel, 20 April 2020
* 23rd Knesset dissolved, Israel going to elections, Israel National News, 22 Desember 2020
* Israel Elections: Gantz gets second chance, wins 7 or 8 seats, The Jerusalem Post, 23 Maart 2021

## Eksterne skakels 
* Benny Gantz, Knesset-webwerf
Vickers VC10

Die **Vickers VC10** is 'n middelgroot smalromp-straalvliegtuig met sitplek vir 135 passasiers wat deur die Britse vervaardiger Vickers-Armstrongs (Aircraft) Ltd ontwikkel is. Sy nooiensvlug is in 1962 vanaf die Brooklands-vliegveld in Surrey onderneem.

Die VC10 is spesifiek ontwerp vir lugrederye wat roetes na Afrika bedien het. So was dit nie net geskik vir die betreklik kort aanloopbane van dié tyd nie, maar ook aangepas vir die besondere atmosferiese toestande van hooggeleë lughawens op die Afrikavasteland met relatief hoë temperature en laer lugdigtheid. Die VC10 hou ook steeds die rekord vir die vinnigste transatlantiese vlug van enige subsoniese vliegtuig, vanaf New York se John F. Kennedy Internasionale Lughawe na Glasgow-Prestwick, met 5 ure en 1 minuut - net die Concorde was vinniger.

Wat die VC10 se ontwerp betref, word daar dikwels vergelykings getrek met die Sowjet-Russiese Iljoesjin Il-62. Albei stralers is deur vier enjins aan hul agterkant aangedryf. 'n Derde, maar kleiner vliegtuig met hierdie kenmerkende ontwerp is die besigheidstraler Lockheed JetStar.

## Verwysings
Ý

**Ý** (y met akuut-aksentteken) of **ý** is 'n letter van die Latynse alfabet wat in Afrikaans, Oudnoors, Yslands, Kasaks, Faroëes, Tsjeggies, Slowaaks en Turkmeens gebruik word.

## Voorkoms 
### In Afrikaans
In Afrikaans verteenwoordig ý soos alle akuut-aksenttekens 'n klem. Dit word nie as 'n aparte letter beskou nie.

### In Yslands 
In Yslands is ý die 29ste letter van die alfabet, tussen Y en Þ. Dit verteenwoordig die klank [iː]  ( soos "b**ie**r").

### In Turkmeens 
In Turkmeens is ý die 29ste letter van die alfabet, tussen y en z en verteenwoordig die klank [j]( soos **j**a" ).

### In Faroëes 
In Faroëes is ý die 27ste letter van die alfabet, tussen y en æ en verteenwoordig die klank [ʊi] of [ʊiː] (soos Engels "b**oi**l").

### In Tsjeggies 
In Tsjeggies is ý die 40ste letter van die alfabet, tussen y en z en verteenwoordig die klank [iː] (soos "b**ie**r").

### In Slowaaks 
Ý is die 44ste letter van die Slowaakse alfabet, tussen y en z en verteenwoordig die klank [iː] (soos "b**ie**r").

### In Kasaks 
Ý is die 29ste letter van die Kasaks Latynse alfabet, tussen y en z. Dit verteenwoordig die klank [w] (soos "k**w**art").

## Ander gebruike 
In Viëtnamees beteken ý "Italië", wat kort vir *Ý Đại Lợi* is.

Ý word nie in Moderne Spaans gebruik nie, maar ý bestaan wel in die eienaam Aýna, 'n dorp in Spanje.

## Sien ook 
*Ÿ
*Ŷ

## Verwysings
Boris Asafjef

**Boris Wladimirowitsj Asafjef** (;  - 27 Januarie 1949) was 'n Russiese en Sowjet-komponis, skrywer, musikoloog, musiekkritikus en een van die stigters van Sowjetse musikologie. Sergei Prokofiëf se eerste simfonie is aan hom opgedra.  

Asafjef is in Sint Petersburg gebore.Hy het 'n beduidende invloed op Sowjetmusiek gehad. Sy komposisies sluit ballette, operas, simfonieë, concertos en kamermusiek in. Sy ballette sluit in *Die Vlamme van Parys*, gebaseer op die Franse Rewolusie, en *Die Fontein van Bachtsjisarai*, wat die eerste keer in 1934 opgevoer is.

Sy skrywes, onder die naam **Igor Glebof**, sluit in *Die Boek oor Strawinski* en *Glinka* (waarvoor die Stalinprys in 1948 aan hom toegeken is).

## Geselekteerde werke
thumb|180px|'n Gedenkplaat vir Asafjef in Troedaplein, Sint Petersburg.
;Operas
* *Die Kassier se Vrou*
* *Minin en Pozjarski*
* ''Die Meisie sonder 'n Bruidskat*

;Ballette
* *Die Feetjie se Geskenk* (1910)
* *Wit Lelie* (1911)
* *Die Vlamme van Parys* (1931)
* *Die Fontein van Bachtsjisarai* (1936)
* *Die Gevangene van die Kaukasus* (1938)
* *Die Plattelandse Dame*
* *Die Gas van Steen* (1946)

;Orkes
* 5 Simfonieë
* Concerto vir klarinet en orkes (1939)
* Concerto vir kitaar en kamerorkes (1939)
* Concerto vir klavier en orkes (1939)

;Kamermusiek
* Strykkwartet (1940)
* Sonata vir soloaltviool (1938)
* Sonata vir tjello en klavier (1935)
* Sonata vir trompet en klavier (1939)
* Sonatina vir hobo en klavier (1939)
* *Variasies'' vir horing en klavier (1940)

## Verwysings
## Verdere leeswerk
* 

## Eksterne skakels
*
Hosea (Koning)

**Hosea** (Hebreeus: הושֵעַ, Hôšēăʻ: "Redding deur Hom"), was volgens die Bybel tussen 732 v.C. en 722 v.C. die laaste koning van die koninkryk van Israël. Hy was die seun van Ela en het die troon bestyg nadat hy sy voorganger Peka tydens ´n sameswering doodgemaak het (2 Konings 15:30). ´n Inskripsie op die skriftafels van die Assiriese koning Tiglat-Pileser noem egter dat die Assiriese koning persoonlik vir Peka afgeset het en Hosea op die troon geplaas het.

Volgens 2 Konings het Salmanasser V, die opvolger van Tiglat-Pileser ´n veldtog teen Israël geloods en dwing hy Hosea om belasting aan Assyrië te betaal. Kort daarna ontdek Salmanasser egter dat Hosea teen hom saamsweer en afgesandtes na Egipte toe gestuur het. Hosea het ook versuim om die belasting te betaal. Salmanasser val toe Israel binne en neem Samaria drie jaar onder beleg. Kort na die dood van Salmanasser in 722 v.C. verower sy seun Sargon II vir Samaria en voer hy die tien stamme van Israel in die ballingskap. Daar is niks bekend van Hosea se lot.

Koning Hosea moet nie verwar word met die gelyknamige profeet, die belangrikste persoon in die Bybelboek Hosea.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Peka

**Peka** (Hebreeus: פקח vir "*met oop oë*") was die koning van die koninkryk van Israel tussen die jare 737 v.C. tot 732 v.C. Hy was die seun van Remaljahu en word koning nadat hy, met behulp van vyftig manne uit Gilead, sy voorganger Pekahia vermoor het (2 Konings 15:25-27). Tydens die heerskappy van Peka val die Assiriese koning Tiglat-Pileser III Israel binne en beset hy verskeie stede in die noorde van die land. Die Assiriese koning voer ook ´n groep Israeliete as ballinge mee na Assirië. In 2 Konings 15: 29-31 word genoem dat Hosea hierna teen Peka saamgesweer het en dat Peka doodgemaak is. In die inskripsies van koning Tiglat-Pileser word melding gemaak van die oorlog teen Israel en daar word aanspraak gemaak dat die Assiriese koning persoonlik vir Peka afgesit en met Hosea vervang het.

## Verwysings in die Bybel 
2 Konings 15: 25-31

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Silvio Berlusconi

**Silvio Berlusconi** (29 September 1936 ‒ 12 Junie 2023) was 'n Italiaanse politikus en entrepreneur. Hy het vier keer die amp van eerste minister beklee (1994−1995, 2001−2005, 2005−2006 en 2008−2011) en het daarnaas tydens 'n oorgangsfase ook as minister van buitelandse sake, ekonomie en finansies gedien. Vanaf 1994 tot 2013 was Berlusconi 'n lid van die Italiaanse parlement. Tussen Maart en November 2013 was hy lid van die Italiaanse Senaat. Berlusconi is die naamgewer vir die neologisme *Berlusconisme* - 'n omstrede politieke term waarmee joernaliste na 'n sekere vorm van populisme in 'n demokratiese stelsel verwys waarin die media - en juis nie politieke partye nie - 'n beslissende rol speel.

Berlusconi was eienaar van die onderneming Fininvest, 'n houermaatskappy met belange in die media-, bank- en versekeringsbedryf. Met 'n fortuin, wat in 2018 op sowat VSA-$6,7 miljard beraam is, was Berlusconi onder die welvarendste Italianers gereken. 

## Verwysings
Saffira

duimnael|"La mort de Saphira" deur Jacques Bergé. 
**Saffira** (Aramees "mooi") was die vrou van Ananias wat saam met haar man vir die Heilige Gees gelieg het, en op Petrus se bestrawwing dood neergeval het.

## Sien ook 
* Lys van persone in die Bybel

## Bronnelys 
* Die Bybel (1953-Vertaling) - Handelinge 5: 1-10
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Luca Zaia

duimnael|Luca Zaia in 2019
**Luca Zaia** (* 27 Maart 1968 in Conegliano, provinsie Treviso) is 'n Italiaanse entrepreneur en politikus van die Lega Nord wat tans die amp van president van die administratiewe streek Veneto beklee. In die vierde regering van Silvio Berlusconi het hy tot Maart 2010 die amp van minister van land- en bosbou beklee.

Zaia is in 2017 deur Silvio Berlusconi as die voorkeur-kandidaat vir 'n koalisieregering van sy party, Forza Italia, en Lega Nord genoem. Verder geniet hy die steun van Umberto Bossi, stigter en gewese voorsitter van die Lega Nord, wat saam met sy aanhangers die huidige partyleier Matteo Salvini se dikwels verregse standpunte krities beoordeel, net soos die party se nasionale ambisies en uitbreiding na Suid-Italië.

In die streeksverkiesing van 20 en 21 September 2020 is Luca Zaia, wat die bynaam *il Doge* dra, met 76,8 persent van die uitgebragte stemme as president van Veneto herverkies.

## Verwysings
Safan

**Safan** (Hebreeus "klipdassie") was die skrywer van koning Josia.

Safan was waarskynlik die vader van Ahikam, Eleasar, Gemarja en Jaäsanja. Die seun van Ahikam was Gedalja

## Verwysings in die Bybel
Safan: 2 Konings 22: 8-14, 2 Kronieke 34: 14-12
Ahikam: 2 Kronieke 34: 20, Jeremia 26: 24, Jeremia39: 14
Eleasar: Jeremia 29: 3
Gemarja: Jeremia 36: 10
Jaäsanja: Esegiël 8: 11
Gedalja: 2 Konings 25: 22

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Sabtega

**Sabtega** is ´n seun van Kus.

Sommige sien ´n verband tussen "Sabtega" en "Samydake", ´n stad aan die oostelike oewer van die Persiesese Golf, en ook ´n rivier. Ander weer vermoed dat dit ´n gebied in die suidelike Arabië is.

## Verwysings in die Bybel 
Genesis 10: 7, 1 Kronieke 1: 9

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Manaen

**Manaen** (die Griekse vorm van "Menahem") was ´n Christen in Antiochië wat leraar en profeet was. Hy het saam met Herodes Antipas grootgeword, of as sy maat of as sy pleegbroer.

## Verwysings in die Bybel 
Handelinge 13: 1

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Nadia Herbst

**Nadia Herbst** (geb. 15 Maart 1995) is 'n Suid-Afrikaanse sangeres, aktrise en model. Sy is bekend vir haar rol as Olivia Greyling (née van Rensburg) in SAUK2 se sepie *7de Laan*. Op agtien jaar was sy Teen Miss Cape Town. In 2015 het sy deelgeneem aan die elfde seisoen van *Idols SA*.
Dann-Jaques Mouton

**Dann-Jaques Mouton** (geb. 15 Junie 1986) is 'n Suid-Afrikaanse akteur wat voor die kamera en in die skouburg speel. Hy is bekend vir sy rol as Justin Booysen in SAUK2 se sepie *7de Laan*. In 2016 het hy as Abraham opgetree in die fliek *Noem my Skollie*, wat vir die Oscars ingeskryf word. Hy het vir hierdie rol 'n Suid-Afrikaanse Film- en Televisie-toekenning (SAFTA) gewen.
Mhlobo Jadezweni

** Mhlobo Wabantwana Jadezweni** (gebore 14 Junie 1954) is 'n Suid-Afrikaanse akademikus en skrywer. Hy het grade aan die Universiteit van Fort Hare en Universiteit Stellenbosch behaal. Hy is sedert 1983 aan die Departement Afrikatale aan die Universiteit van Stellenbosch verbonde, waar hy Xhosa-literatuur en -taal onderrig, en Xhosa-poësie bestudeer. Hy het gedien op verskeie Xhosa-taal rade sedert 1984 en is voorsitter van Universiteit van Fort Hare se isiXhosa Leksikografie-eenheid.

## Opleiding en loopbaan 
Jadezweni is op 14 Junie 1954 in Idutywa, Oos-Kaap, gebore. Hy het sy skoolonderrig aan St John's College in Mthatha ontvang. Hy het 'n BA-graad aan die Universiteit van Fort Hare en sy BA Hons en MA aan die Universiteit Stellenbosch verwerf. Hy het sy onderwysdiploma in 1974 by Cicira-onderwysersopleidingskollege voltooi en by skole in die Transkei onderrig gegee.

In 1983 het hy by die Departement Afrikatale aan die Universiteit Stellenbosch aangesluit. Hy was 'n gas-akademikus aan die Universiteit van Leipzig in 1998-1999 en aan die Universiteit van Bayreuth in 2002.

## Lidmaatskappe en toekennings 
**Pan-South African Language Board*-toekenning vir die bevordering van Xhosa-taal en -letterkunde (2011)
* Lid van die Universiteit Stellenbosch Opedagskomitee (1996-)
* Lid van die Universiteit Stellenbosch se Strategiese Beplanningskomitee (1998-)
* Lid van die Bemarkingskomitee van die Kuns-Fakulteit aan die Universiteit Stellenbosch (2001-)
* Hy dien op provinsiale en nasionale taalkomitees en -organisasies, insluitend die Afrikataalvereniging van Suid-Afrika en die Suider-Afrikaanse Mites-vereniging.

## Geskrewe werke 
Jadezweni is die skrywer van 'n veeltalige kinderboek *uTshepo Mde: Tall Enough*. Die boek is in Xhosa en Engels geskryf en is in verskeie tweetalige uitgawes, insluitend Afrikaans, Sweeds en Portugees, gepubliseer. Die boek is genomineer as 'n Suid-Afrikaanse ereboek deur die Internasionale Raad op Boeke vir Jongmense (IBBY).

Hy is die skrywer van verskeie publikasies oor Xhosa-digters en -skrywers en het stories vertaal vir die hoofstuk *Xhosa-skrywers* in die Afrikaanse boek *Ensiklopedie van die Wêreld*.

Jadeweni het die volgende boeke geskryf of het 'n bydrae tot hulle gemaak:
**IsiXhosa Esitsha* (Nuwe Xhosa) (1986)
**Isahluko sokugqibela* (Die Laaste Hoofstuk) (2000) 
**The rights of a child* (Die regte van 'n kind) (2004)

## Private lewe 
Jadezweni is getroud met Nokuzola Jadezweni, 'n skoolonderwyseres in Khayelitsha. Hulle het drie kinders.

## Verwysings
New South Africa Party

Die **New South Africa Party** is 'n klein  politieke party in Suid-Afrika.

Die party poog om bekend te stel wat hul  noem 'n "nugter dienstoelaes", as vervanging van kindertoelaes. Die toelaes sal beskikbaar wees vir almal wat werkloos is of minder as R2000 per maand verdien, en om in aanmerking te kom, moet ontvangers vry wees van bende bedrywighede, dwelms en alkohol en 20 uur maandelikse gemeenskapsdiens lewer. 

Die party betwis slegs die 2019 Suid-Afrikaanse algemene verkiesing op provinsiale vlak in die Wes-Kaap.

## Verwysings
African Mantungwa Community

Die **African Mantungwa Community** is 'n klein politieke party in Suid-Afrika. 

Die party bepleit onteiening van grond sonder vergoeding, gratis onderwys en ondersteuning vir tradisionele leiers.  Dit is gevestig in Kwazulu-Natal en het noue bande met die Mantungwa-gemeenskap.  

Die party het aan die 2016-munisipale verkiesing, sowel as 'n aantal plaaslike tussen-verkiesings in Kwazulu Natal deelgeneem, alles sonder sukses.

Die party betwis slegs in die 2019 Suid-Afrikaanse algemene verkiesing op provinsiale vlak in Kwazulu-Natal.

## Munisipale verkiesings 
## Verwysings
National Religious Freedom Party

Die **National Religious Freedom Party** is 'n klein politieke party in KwaZulu-Natal, Suid-Afrika. 

Die party bepleit die ondersteuning van tradisionele leiers en is aktief in die veldtog teen die ontbinding van die Ingonyama Trust. 

Die party betwis slegs tydens die 2019 Suid-Afrikaanse algemene verkiesing op provinsiale vlak in Kwazulu-Natal.

## Verwysings
Uniting People First

**Uniting People First** is 'n klein politieke party in Suid-Afrika.

Die party beoog om tradisionele genesers en die LGBTI-gemeenskap te verteenwoordig. 

Uniting People First, het reeds sedert die stigting daarvan aan 'n aantal tussenverkiesings deelgeneem, maar het nie daarin geslaag om verteenwoordiging te bekom nie.

Die party het slegs die 2019 Suid-Afrikaanse algemene verkiesing op provinsiale vlak in die Noordwes betwis en het geen setels gewen nie. 

## Verwysings
Makkabiese Spele

duimnael|Kenteken van die Makkabiese Spele
duimnael|400px|Lande wat al aan Makkabiese Spele deelgeneem het:

Die **Makkabiese Spele** is op twee na die grootste internasionale sportfees in die wêreld.

## Doel 
Hierdie spele vind altyd in Israel plaas in die jaar na die Olimpiese Somerspele, dus ook elke vierde jaar. Deelname is beperk tot lede van die wêreldwye Joodse gemeenskap en alle inwoners van Israel. Die doel daarmee is om die Jode se bande met die land Israel te versterk.

## Sportsoorte 
Alle sportsoorte waarin meegeding word by die Olimpiese Spele vind ook hier plaas. Maar die groot verskil is dat hierdie spele ook oopstaan vir mededinging in allerlei kleiner, onbekender en moderne sportsoorte soos oriëntasieloop, Lacrosse, futsal, 3x3-basketbal, skaak, judo, karate, skerm, tafeltennis, stoei, vlugbal, dans, rugby, yshokkie, muurbal, perdesport, en selfs die kaartspel duplikaatbrug. Die opening- en afsluitingseremonies is uitstalvensters vir die Joodse kultuur in Israel. Dit word gekenmerk deur musiek, sang, dans en teatervoorstellings.

## Suid-Afrika 
Tussen 1935 en 1973 het Suid-Afrika 114 goue medaljes verower. In 1961 het die gimnas Edna Fisher drie goue medaljes ingepalm en by die volgende fees in 1965 wen die atleet Lorraine Lotzoff ook drie goues. 'n Kontingent van 295 lede het die land by die 20ste Makkabiese Spele verteenwoordig deur aan 18 sportsoorte deel te neem. Hierdie sportsoorte was tennis, muurbal, rugby, rolbal, netbal, futsal, sokker, fietsry, driekamp, swem, damesvoetbal, waterpolo, gholf, atletiek, tafeltennis en maraton. Die span wen 19 goue, 11 silwer en 6 brons medaljes. Die 21ste Makkabiese Spele vind waarskynlik van 12 tot 26 Julie 2022 plaas, nadat dit weens die wêreldwye Covid-19-pandemie uitgestel moes word.

## Geskiedenis 
Die eerste spele was in 1932 en het aanvanklik eenmaal in die drie jaar plaasgevind. Vanaf 1957 vind dit elke vierde jaar plaas en Suid-Afrika neem sedert 1935 gereeld deel.

## Etimologie 
Die naam van die sportfees herdenk die Joodse held Judas Maccabeus wat in 168 v.C. 'n Siriese invalsmag verslaan het. Sy boodskap dat fiksheid en karaktervastheid belangrik is vir die voortbestaan van die Joodse volk, is die grondslag vir die sportfees.

## Verwysings 
## Bibliografie 
* maccabi.co.za
* www.maccabi.org
Kaapse Onafhanklikheids Party

Die **Kaapse Onafhanklikheids Party (sic,https://www.capeparty.com/wp-content/uploads/2021/09/Afrikaans-Manifesto-08-2021.pdf CAPE)** is 'n politieke party in Suid-Afrika wat poog om alle grondwetlike en wettige middele te gebruik om onafhanklikheid vir die Wes-Kaap, Noord-Kaap (met die uitsondering van twee distrikte), ses munisipaliteite in die Oos-Kaap, en een munisipaliteit in die Vrystaat, teweeg te bring. Die gebied sluit alle munisipaliteite in dié provinsies in met 'n Afrikaanssprekende meerderheid. In 2009 het dit 'n ledetal van ongeveer 1000 mense regoor Suid-Afrika gehad, wat teen 2017 tot meer as 10 000 gegroei het. 

In 'n publikasie van 'n Bolandse koerant het die regsverteenwoordiger van die Cape Party, advokaat Carlo Viljoen, beweer dat die Cape Party ondersteuners van alle sektore van die Kaaplander-samelewing het en dat die Cape Party slegs in 2018 met meer as 10 000 gegroei het. 

Die Cape Party is by die Onafhanklike Verkiesingskommissie geregistreer en was op die provinsiale stembriewe van die Wes-Kaap in die Suid-Afrikaanse algemene verkiesing van 2009,  toe die party 2552 stemme ontvang het.  Die party het weer aan die munisipale verkiesing in 2016 deelgeneem en 4 473 stemme ontvang.

Gedurende November 2017 het die party aan die tussenverkiesing vir die Brackenfell-wyk deelgeneem, waarin dit 18,72% van die stemme ontvang het en die tweede plek, na die Demokratiese Alliansie, ingeneem het.
 
Gedurende Desember 2018 het die party weer aan die tussenverkiesing vir die Saldanha-wyk deelgeneem, toe dit weer in die tweede plek, ná die Demokratiese Alliansie, en voor die ANC gekom het. 

Gedurende Februarie 2019 was die party tweede, ná die Demokratiese Alliansie, voor die ANC, in die tussenverkiesing in Seepunt.

Die party het die 2019 Suid-Afrikaanse algemene verkiesing slegs op provinsiale vlak in die Wes-Kaap betwis.

## Verwysings 
## Eksterne skakels 
* 
* 
* 
*
2019 Monaco Grand Prix

Die **2019 Formule Een Monaco Grand Prix** is op 26 Mei 2019 op die Monaco-renbaan in Monte Carlo gehou. Dit was die sesde ren van die kampioenskapseisoen gewees.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
### Verslag 
Lewis Hamilton het sy tweede voorste wegspringposisie van die seisoen vir Mercedes AMG behaal deur spanmaat Valtteri Bottas met 'n haarbreedte te klop. 

Red Bull-bestuurder Max Verstappen teken die derde vinnigste tyd aan, voor Ferrari-bestuurder Sebastian Vettel en die ander Red Bull-bestuurder Pierre Gasly. Kevin Magnussen behaal sesde plek vir Haas, voor die Renaultbestuurder Daniel Ricciardo.

Aan die einde van kwalifisering het Pierre Gasly en Alfa Romeobestuurder Antonio Giovinazzi albei 'n straf van drie wegspringplekke ontvang omdat hulle onderskeidelik Haas-renjaer Romain Grosjean en Renault-bestuurder Nico Hülkenberg tydens hul kwalifiserende ronde opgehou het.

### Uitslag 
## Wedren 
### Verslag 
Die wedren is deur Lewis Hamilton gewen, sy vierde oorwinning van die seisoen. Max Verstappen het die ren in die tweede plek voltooi, maar het 'n vyf-sekonde straf vir 'n botsing met Valtteri Bottas in die kuipelaan gekry. Hy val terug na die vierde plek, terwyl Sebastian Vettel en Bottas onderskeidelik na die tweede en derde plek opgeskuif het. Pierre Gasly het vyfde geëindig nadat hy kort voor die einde van die wedren bande geruil het om die vinnigste rondte op te stel. Die Haas-bestuurder, Romain Grosjean, het die ren in die negende plek voltooi, maar hy is met vyf sekondes gestraf omrede hy die wit lyn gekruis het toe hy uit die kuipelaan gery het, en daarmee teruggeval na die tiende plek agter Daniel Ricciardo.

### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Johannes Wildner

**Johannes Wildner** (gebore in 1956) is 'n Oostenrykse dirigent, dirigent-professor, en voormalige lid en violis van die Weense Filharmoniese Orkes.

## Verwysings 
## Notas
Breitbart

duimnael|Breitbart News kenteken
**Breitbart News Network** (meer algemeen bekend as *Breitbart News*, *Breitbart* of *Breitbart.com*) is 'n konserwatiewe gesindikeerde Amerikaanse nuus, opinie en kommentaar Webblad, wat in die middel van 2007 gestig is deur konserwatiewe kommentator Andrew Breitbart, wat Breitbart geformuleer het as "die Huffington Post van die Regs. Breitbart het homself met die alt-regs beweging vereenselwig onder die bestuur van die voormalige uitvoerende voorsitter Steve Bannon, wat in 2016 verklaar het dat die webtuiste "die platform is vir die alt-regses". In 2016 het Breitbart Nuus 'n bymekaarkomplek geword vir ondersteuners van die verkiesingsveldtog van die toe-kandidaat president van die Verenigde State, Donald Trump. Die maatskappy se bestuur het ook die voormalige personeellid Milo Yiannopoulos, ingesluit. Breitbart Nuus se hoofkwartiere is geleë in Los Angeles, met buros in Texas, Londen, en Jerusalem. Mede-stigter Larry Solov is die mede-eienaar (saam met Andrew Breitbart se weduwee, Susie Breitbart, en die Mercer familie) en HUB, terwyl Alex Marlow die hoofredakteur is, met Wynton Hall as besturende redakteur en Joel Pollak en Peter Schweizer as senior redakteurs. Syfers van Amazon se webwerf-ranglysstelsel (Alexa)  het getoon dat Breitbart Nuus sy mededingers, die Washington Post en die Huffington Post, wat gewildheid in die VSA betref, oortref het. Volgens Alexa was Breitbart Nuus in Maart 2018 die 54ste gewildste webwerf in die Verenigde State. Die Washington Post, ter vergelyking, was die 61ste gewildste webwerf.Ten spyte van pogings deur die sosiale media entiteite soos (Facebook, X ens.) om konserwatiewe standpunte te sensor, het die sosiale media-betrokkenheids-kenners by NewsWhip Breitbart Nuus as een van die top tien Facebook-uitgewers vir Oktober 2018 gelys.Breitbart Nuus se amptelike webadres is https://www.breitbart.com.

## Verwysings 
## Eksterne skakels
The Gateway Pundit

**The Gateway Pundit** is 'n Amerikaanse konserwatiewe nuus- en opiniewebwerf. 

Dit is gestig na die presidensiële verkiesing van 2004, met die doel om, volgens sy stigter Jim Hoft, die "waarheid te spreek" en "die boosheid van die linkses te ontbloot". Die webwerf het in 2016 prominensie bereik met sy gunstige dekking van Donald Trump se presidensiële veldtog, en pers-bewyse is later daaraan toegestaan in President Trump se Withuis.

Dit het later van 'n eenmansaak uitgebrei na 'n besigheid met verskeie werknemers, en is grotendeels afhanklik van advertensieinkomste. Gedurende die presidensiële verkiesingsveldtog van 2016 het die webwerf oor 'n miljoen besoekers per dag ontvang.The Gateway Pundit word dikwels verbind met Fox News se Sean Hannity, die Drudge Report, Sarah Palin, en ander konserwatiewe bekendes en mediahuise.  

## Notas 
## Verwysings
Townhall

**Townhall** is 'n Amerikaanse polities-konserwatiewe webblad en radionuusdiens. Dit is voorheen gepubliseer deur die *Heritage Foundation*, maar word tans besit en bedryf deur Salem Communications. The webblad bevat meer as 80 rubrieke (beide gesindikeerd en eksklusief) deur 'n verskeidenheid skrywers en kommentators, wat dikwels verskyn as gaskommentators op die Fox News kanaal. Townhall voorsien ook om-die-klok nuusuitsendings van vyf minute lank, wat nasionale- en wêreldnuus bevat.  Hierdie nuusuitsendings kry elke uur lugtyd op radiostasies wat deur Salem Communications besit word, sowel as op Salem Radio Network affiliate en die Sirius XM Patriot-kanaal 125.

## Geskiedenis 
Townhall.com is in 1995 op die been gebring as een van die eerste konserwatiewe internetgemeenskappe. In 2005 het Townhall.com afgebreek van The Heritage Foundation. In Mei 2006 het Salem Communications Townhall.com gekoop en die webtuiste van stapel gestuur, met potgooie, kletsprogramme en blogs deur Salem se aanbieders. Enige gebruiker kon ook 'n webjoernaal begin op die Townhall.com netwerk. Die webtuiste voorsien 'n groot aantal rubrieke en nuusitems wat vanaf 'n konserwatiewe oogpunt aangebied word. In January 2008 het TownHall.com *Townhall Magazine* begin uitgee, 'n maandelikse konserwatiewe nuustydskrif. Behalwe vir eksklusiewe inhoud, bevat Townhall Magazine bydrae van Townhall.com se lesers. In Februarie 2011 het TownHall.com TownhallFinance.com begin uitgee, 'n daaglikse finansiële- en beleggingsblad onder redakteurskap van John Ransom wat konserwatiewe finansiële kommentaar bied. In 2018 het Jerry Bowyer redakteur van die blad geword. Die blad het ook finansiële kommentaar van CNBC se Larry Kudlow gepubliseer. Kudlow het later hoof van die president se raad van ekonomiese adviseurs geword, waarna sy bydrae gestaak is. Die blad publiseer ook bydrae deur Fox Business Network se Charles Payne, die voormalige redakteur John Ransom, en die Cato Instituut se ekonomiese kenner, Daniel J. Mitchell.

## Rubriekskrywers 
TownHall.com bevat kommentaar deur verskeie konserwatiewe rubriekskrywers asook gaskommentaar deur politici. Weeklikse bydraers sluit onder andere in: Kurt Schlichter, Ben Shapiro, Michelle Malkin, Rachel Marsden, Ann Coulter, Marina Medvin, John Stossel en Dennis Prager. Van Townhall se vorige gasbydraers sluit in Eric Trump, Donald Trump jr., en Lara Trump.

## Verwysings
## Eksterne skakels 
*
Rand Paul

**Randal Howard Paul** (7 Januarie 1963) is 'n Amerikaanse politikus en geneesheer wat sedert 2011 as die junior senator vir Kentucky dien saam met die meerderheidsleier van die senaat Mitch McConnell. Hy is die seun van Ron Paul van Texas (wat self 'n voormalige verteenwoordiger in die Huis van verteenwoordigers was). Hy is gebore in Pittsburgh, Pennsylvania, en het Baylor-universiteit bygewoon. Hy is 'n gegradueerde van die Mediese Skool van Duke-universiteit. Paul het in 1993 in Bowling Green, Kentucky begin praktiseer as oogheelkundige en sy eie kliniek in 2007 gestig.

In 2010 het Paul die politiek betree deur vir 'n setel in die Senaat van die Verenigde State van Amerika te hardloop. Paul is 'n Republikein, en het homself as 'n konserwatiewe konstitusionalis en 'n ondersteuner van die *Tea Party Beweging* verklaar. Hy het ook libertynse tendense binne die Republikeinse Party gevestig. Hy het onder andere 'n wysiging bepleit wat 'n gebalanseerde-begroting tot gevolg sal hê, asook vir limiete op politiese termyne in die Kongres van die Verenigde State. Paul was 'n kandidaat vir die Republikeinse nominasie tydens die 2016 presidensiële verkiesing. Hy het egter die veldtog in Februarie 2016 ontbind, nadat hy in vyfde plek geëindig het tussen die ander twaalf Republikeinse kandidate tydens die Iowa koukusse.
2019 Spaanse Grand Prix

80px|links

Die **2019 Formule Een Spaanse Grand Prix** is op 12 Mei 2019 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen gewees.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
### Verslag
Die Renault-renjaer Daniel Ricciardo ontvang ná die laaste wedren in Azerbeidjan 'n straf van drie wegspringplekke vir die Spaanse Grand Prix. Nadat hy en die Toro Rosso-bestuurder Daniil Kvyat reguit deur 'n draai geskiet het, het Ricciardo se motor in 'n omgekeerde rigting beland en Kvyat se motor getref, wat albei die bestuurders laat uitval het. Williamsrenjaer George Russell moes weens 'n botsing in die derde vrye oefening sy motor se ratkas laat vervang. Hieroor ontvang hy 'n straf van vyf wegspringplekke.

### Uitslag
## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Justus Tshungu

**Justus Tshungu** (18 Oktober 1925 – 29 April 2019) was 'n omroeper en die eerste swart Suid-Afrikaner wat Afrikaans oor die radio gepraat het. Hy is in Kranskop, Modimolle, gebore. Hy is in 1960 as omroeper by die SAUK se Noord-Sotho-diens aangestel. Later is hy tot senior openbare skakelbeampte van die Sotho- en Ngunidiens van die SAUK bevorder. Hy was in die beginjare by televisie betrokke en het 'n Artes-toekenning vir sy televisiereeks *Kamera II* ontvang. Hy kon Afrikaans, Engels, Sepedi, Tsonga en Suid-Sotho vlot praat.

Hy sterf op 29 April 2019 aan natuurlike oorsake.
Tom Lister jr.

**Thomas Duane** "**Tom**" **Luster jr.** (gebore 24 Junie 1958; oorlede 10 Desember 2020) is 'n Amerikaanse akteur.

## Eksterne skakels
*
One America News Network

**One America News Network** **(OANN)**, ook bekend as *One America News (OAN)*, is 'n Amerikaanse konserwatiewe televisie nuusbetaalkanaal. Die netwerk is op 4 Julie 2013 gestig en word besit deur Herring Networks Inc. Die netwerk se hoofkwartier is geleë in San Diego, Kalifornië, en dit bedryf nuusburos in Washington en New York. Die netwerk is oorspronklik gestig met die bedoeling om 'n konserwatiewe en sentrum-regse gehoor te teiken. Die netwerk se politiese geselsprogramme word vanuit 'n konserwatiewe perspektief gevoer. Die netwerk se amptelike webadres is oann.com.

## Verwysings
Infowars

**InfoWars** is 'n webtuiste wat nuusdekking en opiniestukke vanuit 'n regse oogpunt aanbied. Die webwerf word besit deur Alex Jones.Die webtuiste is in 1999 gestig, en word bedryf onder **Free Speech Systems LLC**.Die webwerf se amptelike webadres is www.infowars.com.

## Verwysings 
## Eksterne skakels
Madoka Inui

**Madoka Inui** (gebore op 27 Maart in Kobe) is 'n Japannese pianis van Klassieke musiek wat in Wene woon.

## Platelys 
In 2000 het sy saam met Franz Bartolomey, die eerste-tjellis van die Weense Filharmoniese Orkes haar eerste CD vrygestel met werke vir Tjello en klavier deur Brahms, Richard Strauss en Johann Strauss jr.. 

In 2002 het sy begin by die wêreld se voorste onafhanklike plaatetiket- die Naxos Plaatetiket- waar sy die pianistiese deel van die kamermusiekreeks *"Philharmonic Soloists"* oorgeneem het en opnames gemaak het saam met soliste van die Weense Filharmoniese Orkes.

Die volgende opnames is ook gemaak:
* [2002]: *Die kuns van die klarinet*, saam met Peter Schmidl, met musiek deur Beethoven, Brahms, Mendelssohn en Alban Berg .)
* [2003]: *Die kuns van die Weense Horing* saam met Wolfgang Tomböck , met musiek deur Beethoven, Brahms, Schubert, en Schumann .)
* 2004: *Die Kuns van die Altviool*, met Heinrich Koll. (Schumann, Hindemith, Benjamin Britten)
* 2005: *Die Kuns van die Tjello*, met Franz Bartolomey. (Hummel, Haydn, Chopin)
* 2007: *Die kuns van die fluit*, met Wolfgang Schulz. (Mozart, Kuhlau en Poulenc).

Die eerste opname van die volledige fantasieë vir klaviersolo deur Johann Nepomuk Hummel by Naxos was ook baie suksesvol en is deur die kritici geprys.

## Eksterne skakels 
* Tuisblad van Madoka Inui

## Notas 
## Verwysings